text: Paris MoU hevur dagført avrikslistan fyri flaggstatir, og Føroyar eru hesaferð á nr. 30 á listanum. Tað er tvey pláss verri enn í fjør, tá vit vóru nr. 28.
text: #000004
text: Lægra plaseringin í ár er tó ikki orsakað av verri úrslitum hjá føroyskum skipum. Stigatalið er í veruleikanum betri hesaferð enn síðst. Tað er lutfallið millum talið av eftirlitum og afturhaldum, sum er broytt. Eisini hava onnur lond á listanum betra seg og hava tí fingið eina betri plasering.
text: #000005
text: Fyri at avgera plássið á listanum verður hugt eftir, hvussu ofta skip í FAS eru kannaði og hildin aftur í havnastatseftirliti í Evropa seinastu trý árini. Føroysk skip eru kannaði 219 ferð í hesum tíðarskeiðinum, og 4 afturhald hava verið. Í tíðarskeiðinum sum var grundarlag fyri seinasta lista, vórðu føroysk skip kannaði 240 ferð, og somuleiðis vóru 4 afturhald. Tað eru 72 skip í FAS.
text: #000006
text: FAS hevur verið á Hvítalista fyri flaggstatir síðani 2011. Í hesum tíðarskeiði hava vit flutt okkum millum 26’inda pláss og 39’inda pláss.
text: #000007
text: Á hvørjum ári hevur Sjóvinnustýrið átakið “Ársins Skip”, sum skal eggja reiðaríium og manningum í FAS at fyribyrgja afturhaldi. Skipið við fæst feilum og eftirlitum verður lønt við einum heiðursbrævi og Sjóvinnustýrið kunnger vinnaran í miðlunum. Reiðarí og manningar hava tikið væl ímóti hesum átaki, og tað er okkara greiða fatan, at hetta átakið er við til at betra um góðskuna um borð á føroyskt flaggaðum skipum.
text: #000008
text: Listin frammanundan sæst her (Tíðarskeiðið 2019-2021)
text: #000010